Kaksi kuoli junan alle Ylöjärvellä - Veturinkuljettajan painajainen | Tampere | Iltalehti.fi
Veturinkuljettajan painajainen
Kaksi kuoli junan alle Ylöjärvellä
Tiistai 29.7.2008 klo 23.49 (päivitetty 30.7.2008 klo 13.33)
Kuljettaja yritti varoittaa kahta tavarajunan alle jäänyttä miestä pillillä.
Tavarajunan alle jääneet henkilöt olivat vuonna 1986 syntyneitä Ylöjärveläisiä miehiä.Onnettomuus tapahtui kello kymmenen aikaan kohdassa, jossa Kurun tie ylittää rautatien. Veturinkuljettajan havainnon mukaan toinen miehistä seisoi selin junaan raiteella ja toinen oli polvillaan tai kyykyssä.Matalta paistanut ilta-aurinko vaikeutti kuljettajan havainnointia.Poliisi ei vielä osaa sanoa, kuinka paljon ennen junan törmäystä kuljettaja näki kaksikon.- Kyse oli joka tapauksessa sekunneista, rikoskomisario Jussi Servo kertoo.Kuski yritti varoittaa pillillä uhreja ennen törmäystä. Lähistöllä nuorisoaAamulehden mukaan lähellä onnettomuuspaikkaa oli paljon nuoria. Poliisin mukaan nuoria ei ollut onnettomuusalueen välittömässä läheisyydessä, mutta lähistöllä oli nuorisoa.- Yhteyttä heidän ja uhrien välillä ei ole löytynyt, Servo toteaa.Juna tuli Tampereen suunnasta. Junan vauhti onnettomuushetkellä oli noin sata kilometriä tunnissa.Vielä ei ole tietoa, miksi miehet olivat raiteilla. Poliisi ei ole tavoittanut tapahtuman mahdollisia silminnäkijöitä.Tavarajuna tukki raideliikennettä noin tunnin ajan. Ratahallintolaitoksen Liikennekeskuksen mukaan Kemijärven suuntaan matkaava yöjuna tapahtumista johtuen noin tunnin myöhässä. IL-STT